ഫോര്മുല വണ് കാറോട്ട മത്സരം ഖത്തറില് ടിക്കറ്റ് വില്പന നാളെ മുതല് ദോഹ : നവംബറില് ഖത്തറില് നടക്കുന്ന ഫോര്മുല വണ് കാറോട്ട മത്സരം കാണാനുള്ള ടിക്കറ്റ് വില്പന നാളെ ആരംഭിക്കും .ലുസെയ്ല് സര്ക്യൂട്ട് സ്പോര്ട്സ് ക്ലബിന്റെ ഓണ്ലൈന് മുഖേന ആരാധകര്ക്ക് ടിക്കറ്റ് സ്വന്തമാക്കാം . നവംബര് 19 മുതല് 21 വരെ ലുസെയ്ല് രാജ്യാന്തര സര്ക്യൂട്ടില് നടക്കുന്ന ഫോര്മുല വണ് മത്സരത്തിലേക്ക് കോവിഡ് വാക്സിനേഷന് പൂര്ത്തിയാക്കിയവര്ക്ക് മാത്രമേ പ്രവേശന അനുമതിയുള്ളു. 12 ന് മുകളിലുള്ള എല്ലാവര്ക്കും വാക്സിനേഷന് നിര്ബന്ധമാണ് . മത്സരം തുടങ്ങുന്ന ദിവസം രണ്ടാമത്തെ ഡോസെടുത്ത് 14 ദിവസം കഴിഞ്ഞവരുമായിരിക്കണം. സോണ്എ സെന്ട്രല്, സോണ്ബി നോര്ത്ത്, സോണ്സി സൗത്ത് എന്നിങ്ങനെ 3 സോണുകളായാണ് കാണികള്ക്കുളള ഗ്രാന്ഡ് സ്റ്റാന്ഡ് തിരിച്ചിരിക്കുന്നത്. സോണ്എയില് 3 ദിവസത്തെ മത്സരം കാണാന് 2,000 റിയാല് ആണ് നിരക്ക്. സോണ്ബി, സോണ്സി എന്നിവിടങ്ങളില് 3 ദിവസത്തേക്ക് ഒരാള്ക്ക് 1,000 റിയാല് വീതമാണ് ടിക്കറ്റ് നിരക്ക്. ഇനി സര്ക്യൂട്ടിലെ മികച്ച ഇടങ്ങളിലൊന്നായ ലുസെയ്ല് ക്ലബ് ഗ്രാന്ഡ് സ്റ്റാന്ഡിലിരുന്ന് മത്സരം കാണാന് 2,000 റിയാല് നല്കണം. അതെ സമയം ഇതാദ്യമായാണ് ഫോര്മുല വണ് കാറോട്ട മത്സരത്തിന് ഖത്തര് വേദിയാകുന്നത്. https:www.circuitlosail.com എന്ന വെബ്സൈറ്റ് മുഖേനയോ LCSC എന്ന ആപ്പ് മുഖേനയോ ടിക്കറ്റ് ബുക്ക് ചെയ്യാംThe post ഫോര്മുല വണ് കാറോട്ട മത്സരം ഖത്തറില് ടിക്കറ്റ് വില്പന നാളെ മുതല് first appeared on MalayalamExpressOnline.